Í nýjustu bókinni er komið haust og farið að kólna . Fyrsta bókin um Randalín og Munda kom út haustið 2012 og ég hugsaði þá bara um hana sem eina staka bók en ekki ritröð . Svo leið ár og ég skrifaði aðra bók um þau og hélt þá að hún yrði sú seinni en síðan kom sú þriðja 2015 . Ég held alltaf að allt sem ég skrifa sé mitt síðasta orð og að ég muni aldrei skrifa neitt framar þegar ég klára bók . Fólk er almennt frekar seint að kveikja á barnabókum , höfundarnir þurfa helst að vera sprellandi og æpandi á torgum veifandi höndunum til að þær fái athygli , en eftir því sem árin líða og lesendur fyrstu bókarinnar stækka og eldast hef ég fengið sífellt fleiri pósta og spurningar um hvort ég ætli ekki að skrifa fleiri bækur um Randalín og Munda . Ég gæti trúað að ég endi eins og Tove Jansson , sem seldi kannski 300 eintök af fyrstu bókunum um Múminálfana , Randalín og Mundi verða sennilega á bollum , lyklakippum og sængurverum þegar ég er dauð . “ Randalín er hugmyndarík og frekar óforskömmuð en Mundi dálítið bældur og vel upp alinn . Þau eru bara eins og fólk er almennt , held ég , við erum flest bæði hvatvís og bæld í misstórum skömmtum og þegar skáldaðar persónur eru annars vegar er gott að ýkja persónurnar aðeins til að gera söguna skemmtilegri . Einhverjum lesendum hefur blöskrað hvernig Randalín hegðar sér , ég hef alveg fengið að heyra það , en ég hef samt kynnst óþekkari og sérvitrari krökkum en henni . Sumt í bókunum virkar dálítið gamaldags , eins og nöfn aðalpersónanna og það hvernig þau eru alltaf úti að leika eftirlitslaus . ( Eða er kannski Austurbærinn fullur af krökkum að kanna heiminn upp á eigin spýtur ? ) „ Það eru samt stundum krakkar hérna í Austurbænum að leika sér úti á gangstétt og úti í görðum , kannski eru þau bara að heimsækja afa sína og ömmur sem vita ekki að börn eiga að vera inni að horfa á Kalla og súkkulaðigerðina á Netflix . “ Myndirnar og textinn fléttast skemmtilega saman í bókinni , bæði umhverfið og persónurnar verða ljóslifandi . Hann er svo snjall lesandi og góður teiknari og svo lunkinn við að fanga smáatriðin . Mér finnst spennandi að bíða eftir því að hann sýni mér teikningarnar , það er svo gaman að sjá hvað hann langar að teikna og ég held að fólk vinni betur ef því er leyft að hafa frjálsar hendur . “ Bókin kemur líka inn á alvarleg málefni , sem börn á þessum aldri eru líkleg til að heyra um í fréttum . Það hefði verið gott ef einhver hefði rætt það við mig . Börn í dag hlusta á fréttir og þau eru með loftslagskvíða og þau heyra um flóttamenn eða umgangast flóttamenn eða eru jafnvel flóttamenn sjálf og það þarf auðvitað að tala um það . Ég er mikill aðdáandi krakkafréttanna á RÚV , það er frábært efni ( líka fyrir fullorðið fólk ) . Ég er samt frekar metnaðarlaus uppalandi og finnst ég ekki beinlínis vera að reyna að ala neinn upp með mínum skrifum . Ég er allt of meðvituð um eigin galla og vanhæfni mína til að vera góð fyrirmynd þannig að ég á mjög erfitt með að vera einhver Georg Brandes með fingurinn á lofti . Engu að síður finnst mér mikilvægt að berjast fyrir jafnrétti og betra samfélagi og það geri ég til dæmis með því að gefa lesendum tækifæri á að lesa um og ræða alvarleg málefni , það er kannski mitt litla framlag . “